પૂરગ્રસ્ત કેરળનું હવાઈ નિરીક્ષણ કર્યા બાદ પ્રધાનમંત્રી નરેંદ્ર મોદીએ મુખ્યમંત્રી પિનારાઈ વિજયન તથા અન્ય વરિષ્ઠ અધિકારીઓ સાથે બેઠક કરી. PMએ પૂરગ્રસ્ત કેરળ માટે 500 કરોડ રૂપિયાની તાત્કાલિક સહાય જાહેર કરી છે. 500 કરોડની મદદ પહેલા PMએ 100 કરોડ રૂપિયા સહાય પેટે વાપરવાની જાહેરાત કરી હતી. આ સિવાય પ્રધાનમંત્રી રાષ્ટ્રીય રાહત ભંડોળમાંથી મૃતકોના પરિવારને 2 લાખ તથા ઘાયલોના પરિવારને 50,000 રૂપિયાની મદદ કરવાની જાહેરાત કરાઈ છે.